Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel: "Iisrael Jumala plaanis".
Kas Jesaja prohveteeris midagi Messia eriliste omaduste kohta?
Kindlasti. Jesaja viitas mõningatele Messia jumalikele omadustele.
Ta ütleb 9. peatükis, et meile sünnib laps,
kellel on eriline valitsus ja eriline vastutus.
Ta räägib siis lapsest ja selle lapse nimest -
Imeline, Nõuandja, Kõikvõimas Jumal,
Igavene Isa, Rahuvürst.
Ta kirjeldab väga selgelt, et Messias ei ole tavaline inimolend,
isik nagu sina ja mina oma patunõrkustega.
Tal on jumalikud omadused. Jumal meiega.
See läks täide, kui Jeesus tuli maailma.
Kas prohvet Jesajat mainitakse ka Uues Testamendis?
Uus Testament mainib Jesajat mitmeid kordi
nii evangeeliumides kui ka kirjades.
Tema prohveteeringud käsitlesid messiaanlikke aegu,
kui Jeesus maailma tuli.
Evangeeliumides loeme, kuidas Jesaja prohveteeringud täitusid.
On julgustav ja meeliavardav näha,
kuidas 700-800 aastat enne Jeesuse tulekut antud prohveteeringud
täituvad Ristija Johannese ajal.
Jesaja prohveteeris hüüdjast häälest kõrbes.
Kes on see hüüdja hääl kõrbes? See on Ristija Johannes.
Aga ta prohveteeris ka Jeesuse enda kohta.
Ja Jeesus luges ka ise sünagoogis osa Jesaja raamatust?
Kui Jeesus oli Naatsaretis, Galileas, kus ta üles kasvas,
siis külastas ta sabatipäeval, mitte pühapäeval, sünagoogi,
ja luges prohvetlikest kirjarullidest.
Ta luges nii Toorast kui Prohvetitest.
Ta luges Jesaja 61. peatükist: Issanda Vaim on minu peal,
et tuua vabanemist ja aidata murtud südameid ja nii edasi.
Seejärel viitas Jeesus iseendale ja ütles:
"Mina tulin ja mina olen see, kes need sõnad ellu viib."
Kas on tõsi, et Jesaja kritiseeris Iisraeli
ja rääkis tõsiseid asju omaenda rahva kohta?
Jah. Jesaja kasutas üsna teravaid ja kriitilisi sõnu,
sest Iisraeli rahvas oli jätnud maha Iisraeli Jumala -
Aabrahami, Iisaki ja Jaakobi Jumala.
Ta osutas nende patule,
nende truudusetusele Iisraeli Jumala vastu,
et nad hülgasid Iisraeli Jumala.
Ta kritiseeris neid ja nimetas neid seetõttu patusteks.
Kuid ta tegi seda suure armastuse ja hoolimisega.
Ta ei tahtnud neid hävitada ja ta ei vihanud neid,
vaid tahtis neid korrigeerida ja avada nende silmad ning öelda:
"Pöörduge tagasi Jumala poole! Parandage meelt!
Peatage oma negatiivne tegevus! See pahandab Issandat!"
Mis keeles Jesaja kirjutas?
Jesaja kirjutas heebrea keeles, samas keeles, mida täna kasutame.
Sama heebrea keelt kasutas ka Jeesus sünagoogis.
Ta luges sedasama kirjarulli,
samade tähendustega Messia kui Päästja kohta.
Kas Jesaja kirjarullist on midagi säilinud?
Teise templi ajast on säilinud algu- pärane 2100-aastane Jesaja kirjarull,
mida hoitakse raamatupühamus Jeruusalemma Iisraeli Muuseumis.
Kasutame tänapäeval sama teksti ja kirjakohti Jesaja raamatust,
kui tunnistame Jeesusest ja selgitame, miks Temasse usume.
Kasutame kirjakohti, kus Jesaja rääkis Messiast
ning kirjeldas Tema omadusi ja tunnusmärke.
On kaunis, et kasutame täna Iisraelis Jeesusest tunnistades
sedasama keelt, mida Jesajagi 28 sajandit varem.
Toimetaja: Hanna Partanen
Eestikeelne tõlge: Monika Jaaguri